Παναγία Λέσβου

Η Παναγία είναι μικρός οικισμός του Βορείου Αιγαίου στην Περιφερειακή Ενότητα Λέσβου.

Γενικά στοιχεία
Η Παναγία βρίσκεται προς τα ανατολικά παράλια της Λέσβου. Είναι κτισμένη σε μικρό λόφο με υψόμετρο 50 μέτρα και θέα ανατολικά το Στενό Μυτιλήνης και τα Μικρασιατικά παράλια. Απέχει περίπου 11 χλμ, ΒΔ. από τη Μυτιλήνη, ούτε 1 χλμ. Δ. από τους Πύργους Θερμής ενώ βορειοδυτικά είναι η Λουτρόπολη Θερμής και δυτικά η Ιερά Μονή Αγίου Ραφαήλ.  

Η ονομασία του χωριού οφείλεται στην ιστορική εκκλησία της Παναγίας της Τουρλωτής που είναι στην κορυφή του λόφου. Πρόκειται για βυζαντινό ναό που χρονολογείται τον 14ο – 15ο αιώνα, ο οποίος είναι απλού τετρακιόνιου σταυροειδούς εγγεγραμμένου τύπου με κυλινδρικό τρούλο. Το εσωτερικό του παλιότερα ήταν κατάγραφο από τοιχογραφίες, από τις οποίες όμως σήμερα διασώζεται μικρό τμήμα τους (στον τρούλο, στους τοίχους και στους πεσσούς) και χρονολογούνται με επιγραφή στο έτος 1650.  

Οι βρύσες στην Παναγία Τρουλωτή και αριστερά της αμαξωτής οδού  έχουν χαρακτηρισθεί ως ιστορικά διατηρητέα μνημεία.

 Διοικητικά στοιχεία 
Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην κοινότητα Πύργων Θερμής. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τους Πύργους Θερμής αποτελούν την κοινότητα Πύργων Θερμής που υπάγεται στην Δημοτική Ενότητα Λουτροπόλεως Θερμής του Δήμου Μυτιλήνης. Σύμφωνα με την απογραφή 2021 απογράφησαν 29 κάτοικοι ενώ με αυτήν του 2011 είχε 38 κατοίκους«ΦΕΚ αποτελεσμάτων ΜΟΝΙΜΟΥ πληθυσμού», σελ. 10817 (σελ. 343 του pdf).

Εξωτερικοί σύνδεσμοι

 Παναγία Τρουλωτή, Πύργοι Θερμής από τον ιστότοπο ΟΔΥΣΣΕΥΣ του Υπουργείο Πολιτισμού και Αθλητισμού. 
 Παναγία Τρουλωτή,Πύργοι Θερμής (Οδοιπορικό στην Λέσβο) στο https://www.youtube.com/.
 Η πεζοπορική διαδρομή: Παραλία Θερμής - Προϊστορικός Οικισμός - Πύργοι Θερμής - Παναγία Τρουλωτη - Λουτρόπολη Θερμής – Παραλία.

Παραπομπές

Κατηγορία:Δήμος Μυτιλήνης
Κατηγορία:Χωριά της περιφερειακής ενότητας Λέσβου